b'\n_START_ARTICLE_\nJewel in the Palace\n_START_PARAGRAPH_\nAng Jewel in the Palace, kilala din bilang Dae Jang Geum (\xeb\x8c\x80\xec\x9e\xa5\xea\xb8\x88) o The Great Jang Geum, ay isang telenobela noong 2003 na nilikha Koreyanong tsanel ng telebisyon ang MBC._NEWLINE_Hindi gaanong tumpak na binatay sa makasaysayang tao sa Mga Ulat sa Dinastiyang Joseon, ipinapakita ng palabas si Jang-geum (ginampanan ni Lee Young Ae), ang unang babaeng manggagamot para sa Dinastiyang Joseon ng Korea. Ang pangunahing tema ng palabas ang pagtitiyaga, gayon din ang pagpapakita ng tradisyunal na kultura ng Korea, kabilang ang mga lutuin sa palasyo ng hari at medisina.\n_START_SECTION_\nUgat sa kasaysayan\n_START_PARAGRAPH_\nSi Dae Jang-Geum ay totoong tao na sinulat sa Mga Ulat ng Dinastiyang Joseon, gayon din sa isang dokumentong medikal noong panahon iyon. Bagaman, kakaunti lamang ang mga pagsasalarawan at sanggunian at maikli lamang ang karamihan. Marami ang nananinindigan na si Dae Jang-geum ang kauna-unahang babaeng mangagamot para sa hari sa kasaysayan ng Korea. Sa kabila noon, mayroon iilan (at mayroon pa hanggang ngayon) na patuloy na naniniwala na gawa-gawa lamang si Dae Jang-Geum na kinuha sa iba\'t ibang mga sanggunian ng mga babaeng manggagamot sa Mga Ulat. Para sa detalye sa dokumentong pang-kasaysayan, tingnan ang tala sa Seo Jang Geum_NEWLINE_Sa Tsina, kilala ang teleseryeng ito bilang "Da Chang Jin" (\xe5\xa4\xa7\xe9\x95\xbf\xe4\xbb\x8a), at maraming baryasyon ang punong awitin sa bersyong Intsik at inawit ng iba\'t ibang mang-aawit.'